ສະຫະລັດ ເຄື່ອນ​ໄຫວ ເພື່ອເຮັດ​ໃຫ້​ການ​ຂໍ​ເຂົ້າ​ເປັນ​ສະ​ມາ​ຊິກ​ເນ​ໂຕ້ ຂອງ​ສະ​ວີ​ເດັນ ແລະຟິນ​ແລນ ຍັບ​ເຂົ້າໃກ້​​ອີກ​​ກ້າວ​ນຶ່ງ
ການເຂົ້າເປັນສະມາຊິກອົງການ NATO ຂອງປະເທດຟິນແລນ ຈະເປັນການຂະຫຍາຍເຂດຊາຍແດນອົງການ NATO ທີ່ມີກັບ ຣັດເຊຍ ເຖິງ 1,300 ກິໂລແມັດ
ປະທານາທິບໍດີຂອງຣັດເຊຍ ທ່ານວລາດີເມຍ ປູຕິນ ໄດ້ຮັບຄວາມເສຍຫາຍຢ່າງຮ້າຍແຮງ, ໃນຂະນະທີ່ສະຫະລັດສໍາເລັດເສັດສິ້ນຂັ້ນຕອນສຸດທ້າຍ ໃນການໃຫ້ສັດຕະຍາບັນ ຕໍ່ການຂະຫຍາຍໂຕຂອງອົງການ NATO ໂດຍລວມເອົາສະວີເດັນ ແລະ ຟິນແລນເຂົ້າຮ່ວມນຳ ນັກຂ່າວ VOA ປະຈໍາທໍານຽບ 5 ແຈ ຄາຣລາ ບາບ (Carla Babb) ມີລາຍງານ ກ່ຽວກັບການຂະຫຍາຍໂຕຄັ້ງສຳຄັນສຸດໃນຮອບຫຼາຍກວ່າສອງທົດສະວັດຂອງອົງການ NATO, ເຊິ່ງ ທິບສຸດາ ມີລາຍລະອຽດ ມາສະເໜີທ່ານໃນອັນດັບຕໍ່ໄປ ປະທານາທິບໍດີສະຫະລັດ ທ່ານໂຈ ໄບເດັນ ໄດ້ຮັບຮອງການເຂົ້າເປັນສະມາຊິກອົງການ NATO ຢ່າງເປັນທາງການຂອງຟິນແລນ ແລະສະວີເດັນ ໃນວັນອັງຄານແລ້ວນີ້, ເຊິ່ງເປັນການຕອບໂຕ້ໂດຍກົງຕໍ່ການຮຸກຮານຢູເຄຣນ ຂອງ ຣັດເຊຍ ປະທານາທິບໍດີສະຫະລັດ ທ່ານໂຈ ໄບເດັນ ກ່າວວ່າ: ປະເທດຟິນແລນ ແລະສະວີເດັນ ຈະເພີ້ມກໍາລັງທາງທະຫານພຽງເລັກນ້ອຍ ແຕ່ເປັນກອງທັບທີ່ເຂັ້ມແຂງທັນສະໄໝສໍາລັບປະເທດພັນທະມິດ, ແລະການເຂົ້າເປັນສະມາຊິກອົງການ NATO ຂອງປະເທດຟິນແລນ ຈະເປັນການຂະຫຍາຍເຂດຊາຍແດນອົງການ NATO ທີ່ມີກັບຣັດເຊຍນັ້ນເຖິງ 1,300 ກິໂລແມັດ, ເຊິ່ງທ່ານແບຣດລີ ບາວແມນ (Bradley Bowman) ຈາກກອງທຶນປົກປ້ອງປະຊາທິປະໄຕກ່າວວ່າ ຈະມີຜົນກະທົບໂດຍກົງຕໍ່ການຄໍານວນຂອງທ່ານປູຕິນ, ເຊິ່ງທ່ານໄດ້ກ່າວຜ່ານທີມວ່າ: ລັດຖະມົນຕີກະຊວງປ້ອງກັນປະເທດສະຫະລັດ ທ່ານລອຍ ອອສຕິນ ໄດ້ເດີນທາງໄປຢ້ຽມຢາມກອງກໍາລັງທະຫານອາເມຣິກັນຢູ່ໃນປະເທດລັດເວຍ ເຊິ່ງຕັ້ງຢູ່ໃນຂົງເຂດທະເລບາລຕິກ ນຶ່ງມື້ລຸນຫຼັງທີ່ສະຫະລັດ ປະກາດໃຫ້ເງິນທຶນຊ່ວຍເຫຼືອທາງກອງທັບກ້ອນໃໝ່ຈໍານວນ 1 ຕື້ໂດລາໃຫ້ແກ່ປະເທດຢູເຄຣນ, ເຊິ່ງເປັນການໃຫ້ຄວາມຊ່ວຍເຫຼືອທາງທະຫານຈາກຄັງອາວຸດຂອງສະຫະລັດໃຫ້ແກ່ລັດຖະບານກີຢິບທີ່ໃຫຍ່ທີ່ສຸດເທົ່າທີ່ເຄີຍມີມາຈົນເຖິງປັດຈຸບັນນີ້ ຣັດເຊຍ ໄດ້ເຮັດໃຫ້ກອງທັບຢູເຄຣນ ມີຜູ້ບາດເຈັບລົ້ມຕາຍລົງຢ່າງຫຼວງຫຼາຍ, ແຕ່ທໍານຽບ 5 ແຈກ່າວວ່າ ຢູເຄຣນ ຍັງຄົງສາມາດໃຊ້ອາວຸດຕ່າງໆທີ່ຈັດສັນໃຫ້ໂດຍບັນດາປະເທດຕາເວັນຕົກຢ່າງມີປະສິດທິຜົນ, ອັນໄດ້ເຮັດໃຫ້ຣັດເຊຍ ສູນເສຍລົດຫຸ້ມເກາະຢູ່ໃນຢູເຄຣນໄປເຖິງ 3,000 ຫາ 4,000 ຄັນ ແລະກອງກໍາລັງທາງທະຫານທີ່ຫຼາຍຂຶ້ນ ທ່ານໂຄລິນ ຄາລ (Colin Kahl), ຮອງລັດຖະມົນຕີກະຊວງປ້ອງກັນປະເທດຮັບຜິດຊອບດ້ານນະໂຍບາຍກ່າວວ່າ: ມີຂຸມຝັງສົບເພີ້ມຂຶ້ນ ຢູ່ເມືອງບຸດຈາ ໃນອາທິດນີ້, ໃນຂະນະທີ່ປະຊາຊົນຢູ່ໃນທ້ອງຖິ່ນໄດ້ຝັງສົບຜູ້ເຄາະຮ້າຍທີ່ບໍ່ສາມາດລະບຸຊື່ໄດ້ເປັນເວລາຫຼາຍເດືອນລຸນຫຼັງການຮຸກຮານຂອງຣັດເຊຍ ມີຄວັນກຸ້ມຂຶ້ນເປັນຈໍານວນຫຼາຍຈາກຖານທັບຂອງຣັດເຊຍຢູ່ໃນແຫຼມໄຄຣເມຍ ໃນຕອນເຊົ້າວັນອັງຄານແລ້ວນີ້ລຸນຫຼັງທີ່ມີສຽງດັງຢ່າງຮຸນແຮງຈາກເຫດລະເບີດ ຜູ້ປົກຄອງແຂວງໄຄຣເມຍກ່າວວ່າ ມີຜູ້ເສຍຊີວິດນຶ່ງຄົນຈາກເຫດການລະເບີດດັ່ງກ່າວ ເຈົ້າໜ້າທີ່ຂັ້ນສູງທາງທະຫານຂອງຢູເຄຣນກ່າວວ່າ ຢູເຄຣນ ຢູ່ເບື້ອງຫຼັງການໂຈມຕີດັ່ງກ່າວ, ໃນຂະນະທີ່ຣັດເຊຍ ອ້າງວ່າ ເຫດລະເບີດດັ່ງກ່າວແມ່ນເກີດຈາກການລະເບີດຂອງອາວຸດຕ່າງໆ ຢູ່ໃນຖານທັບຂອງພວກເຂົາເຈົ້າເອງ Crimea’s governor said one person was killed in the blast